เซี่ยงไฮ้คอมโพสิตปิดบวก 3.70 จุด รับแบงก์ชาติอัดฉีดสภาพคล่อง
เซี่ยงไฮ้คอมโพสิตปิดบวก 3.70 จุด รับแบงก์ชาติอัดฉีดสภาพคล่อง
20 มิ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ขยับขึ้นเล็กน้อย โดยดัชนีเซี่ยงไฮ้คอมโพสิตบวก 3.70 จุด หรือ 0.13% ปิดที่ 2,888.81 จุด ส่วนดัชนีหุ้นเสิ่นเจิ้นปิดบวก 0.39% ที่ 10,221.85 จุด หลังจากธนาคารกลางจีน (PBOC) ประกาศอัดฉีดเงิน 1.7 แสนล้านหยวน (ประมาณ 2.5 หมื่นล้านดอลลาร์สหรัฐ) เข้าสู่ตลาดในวันนี้ เพื่อเสริมสภาพคล่อง โดยดำเนินการผ่านทางข้อตกลงซื้อพันธบัตรโดยมีสัญญาขายคืน (reverse repo) อายุ 7 วัน ซึ่งเป็นกระบวนการที่ธนาคารกลางเข้าซื้อหลักทรัพย์จากธนาคารพาณิชย์ด้วยข้อตกลงที่จะขายคืนในอนาคต